Title: Καταιγισμός Ιδεών

Exercise Code: SLINTEGRA023

|  |  |  |
| --- | --- | --- |
| Modules: | Group size: | Duration: |
| 6. Problem Solving Strategies  | Small groupLarge group | 45 min |

**Purpose:**

* Να διδάξει στους συμμετέχοντες την τεχνική του καταιγισμού ιδεών ως έναν τρόπο αναγνώρισης πολλών λύσεων σε ένα πρόβλημα
* Να βοηθήσει τους συμμετέχοντες να αναπτύξουν κοινωνικές δεξιότητες επίλυσης προβλήματος

**Description:**

Ρωτήστε την ομάδα: "Τι είναι ο καταιγισμός ιδεών;"

Πείτε τους: «Συχνά υπάρχουν περισσότερες από μία λύση σε ένα πρόβλημα. Δεν είναι πάντα εύκολο να σκεφτούμε άλλες λύσεις και ο καταιγισμός ιδεών μπορεί να βοηθήσει. Καταιγισμός ιδεών σημαίνει το να λέτε οτιδήποτε έρχεται στο μυαλό σας, χωρίς να ανησυχείτε για το πώς οι άλλοι θα αντιδράσουν. Είναι ένας πολύ καλός τρόπος ώστε μια ομάδα ατόμων να καταλήξει σε καλές λύσεις. Ο καταιγισμός ιδεών συνήθως δεν διαρκεί πολύ –περίπου πέντε λεπτά– και αυτό μπορεί να αποτελέσει κάτι πραγματικά διασκεδαστικό. Είναι σχεδιασμένος για να σας βοηθήσει να ξεφύγετε από τον συνήθη τρόπο σκέψης σας και να βρείτε νέους τρόπους θεώρησης των πραγμάτων.

Δεν υπάρχουν περιορισμοί στον καταιγισμό ιδεών, κάθε ιδέα είναι καλή εκ πρώτης. Καθένας θα πρέπει να προσπαθήσει βρει όσο το δυνατόν περισσότερες ιδέες και κανείς δεν επιτρέπεται να κρίνει ή να συζητήσει τις ιδέες αυτές. Οι λύσεις μπορούν να είναι ασυνήθιστες και δεν χρειάζεται καν να έχουν νόημα. Καμία ιδέα δεν είναι πολύ εκκεντρική ή γελοία. Όσο τρελή κι αν μπορεί να φαίνεται μια ιδέα, θα μπορούσε να κάνει κάποιον να σκεφτεί μια άλλη ιδέα ή μια καλύτερη ιδέα. Θα μπορούσε να αποδειχθεί εντέλει η καλύτερη ιδέα από όλες!

Δώστε στην ομάδα ένα πρόβλημα και ζητήστε τους να εφαρμόσουν καταιγισμό ιδεών προτείνοντας όσο το δυνατόν περισσότερες ιδέες. Γράψτε τις ιδέες τους στον πίνακα ή σε ένα μεγάλο φύλλο χαρτιού. Εάν ο χρόνος το επιτρέπει, αξιολογήστε τις λύσεις και αρχίστε να αποκλείετε μία-μία μέχρι να καταλήξετε σε εκείνη στην οποία όλοι μπορείτε να συμφωνήσετε.

**Material:**

Πίνακας ή ένα μεγάλο κομμάτι χαρτιού, μολύβι

**Methods:**

Εμπειρική μάθηση, νοητική χαρτογράφηση

Ένας καλός τρόπος για να ενεργοποιήσετε τους συμμετέχοντες με ένα συγκεκριμένο παράδειγμα είναι η έκθεση του προβλήματος που οι συμμετέχοντες θα πρέπει να εξετάσουν με τον καταιγισμό ιδεών. Για μεγαλύτερη αποτελεσματικότητα συστήνεται το πρόβλημα να είναι συναφές και αληθινό. Στην περίπτωση μιας ομάδας εργαζομένων, θα μπορούσε να τεθεί στο επίκεντρο του ενδιαφέροντος ένα τρέχον πρόβλημα.

**Advice for Trainer:**

Σε αυτή την άσκηση, ο εκπαιδευτής μπορεί να κάνει καλή χρήση της δημιουργικότητας των συμμετεχόντων, επιτρέποντάς τους να εκφραστούν χωρίς περιορισμούς. Ο εκπαιδευτής πρέπει πρώτα να δημιουργήσει μια ασφαλή και ευχάριστη ατμόσφαιρα μέσα στην ομάδα, καθώς αυτό θα επιτρέψει στους συμμετέχοντες να εκφραστούν γνήσια και αυθόρμητα και έτσι θα συνειδητοποιήσουν τι πραγματικά σημαίνει καταιγισμός ιδεών.

**Source/Literature:**

Προσαρμογή από: “101 Ways To Teach Children Social Skills: A Ready-To-Use, Reproducible Activity Book” E. Shapiro, Lawrence 2004